CELEX: 62016TA0742
Language: da
Date: 2017-05-16 00:00:00
Title: Sag T-742/16: Rettens dom af 16. maj 2017 — CW mod Parlamentet (Personalesag — tjenestemænd — psykisk chikane — vedtægtens artikel 12a — bistandspligt — interne regler om det rådgivende udvalg vedrørende chikane og forebyggelse af chikane på arbejdspladsen — vedtægtens artikel 24 — ansøgning om bistand — afslag — afgørelse om afslag på klagen — selvstændigt indhold — klagen indgivet for tidligt — foreligger ikke — det rådgivende udvalg vedrørende chikane og forebyggelse af chikane på arbejdspladsens rolle og beføjelser — tjenestemandens fakultative forelæggelse — ansvar uden for kontrakt)

10.7.2017   
            
            
               DA
            
            
               Den Europæiske Unions Tidende
            
            
               C 221/25
            
         Rettens dom af 16. maj 2017 — CW mod Parlamentet
   (Sag T-742/16) (1)
   
   ((Personalesag - tjenestemænd - psykisk chikane - vedtægtens artikel 12a - bistandspligt - interne regler om det rådgivende udvalg vedrørende chikane og forebyggelse af chikane på arbejdspladsen - vedtægtens artikel 24 - ansøgning om bistand - afslag - afgørelse om afslag på klagen - selvstændigt indhold - klagen indgivet for tidligt - foreligger ikke - det rådgivende udvalg vedrørende chikane og forebyggelse af chikane på arbejdspladsens rolle og beføjelser - tjenestemandens fakultative forelæggelse - ansvar uden for kontrakt))
   (2017/C 221/35)
   Processprog: engelsk
   
      Parter
   
   
      Sagsøger: CW (ved advokat C. Bernard-Glanz)
   
      Sagsøgt: Europa-Parlamentet (ved E. Taneva og M. Dean, som befuldmægtigede)
   
      Sagens genstand
   
   Søgsmål i henhold til artikel 270 TEUF med påstand dels om annullation af Parlamentets afgørelse af 8. april 2013 om afslag på den ansøgning om bistand, som sagsøgeren indgav i forbindelse med den angivelige psykiske chikane, som hun mente at være udsat for fra hendes overordnede samt om annullation af Parlamentets generalsekretærs afgørelse af 23. oktober 2013 om afslag på hendes klage af 9. juli 2013, dels om erstatning for det tab, hun angiveligt havde lidt.
   
      Konklusion
   
   
               1)
            
            
               Afgørelse af 23. oktober 2013 truffet af Europa-Parlamentets generalsekretær, i dennes egenskab af ansættelsesmyndighed, om afslag på CW’s klage af 9. juli 2013, annulleres.
            
         
               2)
            
            
               Påstanden om annullation af Parlamentets afgørelse af 8. april 2013 om afslag på den af sagsøgeren indgivne ansøgning om bistand afvises.
            
         
               3)
            
            
               Parlamentet betaler CW et beløb på 2 000 EUR for det lidte ikke-økonomiske tab, med tillæg af morarenter at regne fra datoen for denne doms afsigelse, beregnet på grundlag af den af Den Europæiske Centralbank (ECB) fastsatte rentesats for de vigtigste refinansieringstransaktioner.
            
         
               4)
            
            
               I øvrigt afvises erstatningspåstanden.
            
         
               5)
            
            
               Parlamentet bærer sine egne omkostninger og betaler de af CW afholdte omkostninger i forbindelse med den oprindelige procedure for Personaleretten i sag F-124/13, i forbindelse med appelsagen i sag T-309/15 P og i forbindelse med proceduren efter hjemvisning i sag T-742/16 RENV.
            
         
      (1)  EUT C 52 af 22.2.2014 (sag oprindeligt registreret ved Retten for EU-Personalesager under sagsnummer F-124/13).